Persuna ittieħed l-isptar għall-kura b’ambulanza wara li sofra xi ġrieħi f’inċident tat-traffiku f’Ħ’Attard. L-inċident seħħ għall-ħabta tas-7.30 p.m. meta s-sewwieq tilef il-kontroll tal-vettura tiegħu, tela’ fuq il-bankina u baqa’ dieħel f’siġra qrib blokka ta’ appartamenti. B’xorti tajba fil-ħin tal-inċident ma kien għaddej ħadd minn fuq il-bankina. Fuq il-post issejħu l-Pulizija li kkontrollaw it-traffiku u ambulanza li ħadet lis-sewwieq tal-vettura l-isptar.